joelniklaus/EU_Wikipedias huggingface dataset:
Tom Petty and the Heartbreakers

Tom Petty and the Heartbreakers – amerikiečių roko grupė iš Geinsvilio, Floridos, susikūrusi 1976 m. Pradinė grupė sudėtis buvo Tom Petty – vokalas ir gitara, Mike Campbell – gitara, Ron Blair – bosinė gitara, Stan Lynch – būgnai ir Benmont Tench – klavišiniai. Grupė ilgą laiką išgrojo tokia sudėtimi. 1982 m. Blair, pavargęs nuo koncertinių turų, paliko grupę. Jį pakeitė Howie Epstein, kuris grupėje išgrojo dvidešimt metų. 2002 m. į grupę grįžo Blair, o Epstein po metų mirė. Taip pat 1994 m. grupę paliko ir būgnininkas Lynch, kurį pakeitė Curt Bisquera ir Steve Ferrone.

Grupė yra laikoma viena iš „heartland rock“ judėjimo pradininkių, kartu su tokiais muzikantais, kaip Bruce Springsteen ir Bob Seger. Nors šis judėjimas jau seniai užmirštas, grupė vis dar populiari ir toliau leidžia naujus albumus bei koncertuoja. Jų naujausiasis albumas „Hypnotic Eye“ buvo išleistas 2014 m. liepą. Grupė išvis yra pardavusi virš 80 milijonų įrašų visame pasaulyje.

Grupės nariai 
Dabartiniai nariai
Tom Petty – vokalas, ritminė gitara, lūpinė armonikėlė (1976–dabar)
Mike Campbell – solinė gitara, bosinė gitara, klavišiniai, mandolina (1976–dabar)
Benmont Tench – pianinas, vargonai, sintezatorius, papildomi vokalai (1976–dabar)
Ron Blair – bosinė gitara, papildomi vokalai (1976–1982, 2002–dabar)
Scott Thurston – ritminė gitara, bosinė gitara, lūpinė armonikėlė, sintezatorius, papildomi vokalai (1991–dabar)
Steve Ferrone – būgnai, perkusija (1995–dabar)

Buvę nariai
Stan Lynch – būgnai, perkusija, papildomi vokalai (1976–1994)
Howie Epstein – bosinė gitara, ritminė gitara, papildomi vokalai, mandolina (1982–2002; mirė 2003)
Dave Grohl - būgnai (1994)

Diskografija 
 Tom Petty and the Heartbreakers (1976)
 You’re Gonna Get It! (1978)
 Damn the Torpedoes (1979)
 Hard Promises (1981)
 Long After Dark (1982)
 Southern Accents (1985)
 Let Me Up (I’ve Had Enough) (1987)
 Full Moon Fever (1989)
 Into the Great Wide Open (1991)
 Wildflowers (1994)
 Songs and Music from „She’s the One“ (1996)
 Echo (1999)
 The Last DJ (2002)
 Highway Companion (2006)
 Mojo (2010)
 Hypnotic Eye (2014)

JAV roko atlikėjai
Hypnotic Eye

Hypnotic Eye – tryliktas studijinis amerikiečių roko grupės „Tom Petty and the Heartbreakers“ studijinis albumas, išleistas 2014 m. liepos 29 d. Albumas debiutavo pirmoje vietoje JAV „Billboard 200“ tope ir tapo pirmuoju grupės albumu, pasiekusiu pirmąją vietą.

Dainų sąrašas 

2014 albumai
5 Seconds of Summer

5 Seconds of Summer (dar žinoma kaip 5SOS) – australų poproko grupė. Grupė susikūrė Sidnėjuje, 2011 m. Iš pradžių jie filmuodavo įvairių atlikėjų koverius ir įkeldavo juos į YouTube. Ten jie tapo itin žinomi ir 2012 m. grupė „One Direction“ pakvietė juos kartu koncertuoti pasauliniame ture. 2014 m. jie išleido savo pirmąjį singlą „She Looks So Perfect“, kuris užėmė pirmąją vietą Australijos, Naujosios Zelandijos, Airijos ir Jungtinės Karalystės topuose. Grupės debiutinis albumas „5 Seconds of Summer“ užėmė pirmąją vietą vienuolikoje pasaulio šalių. Tais pačiais metais grupė išleido ir pirmąjį savo koncertinį albumą, „LIVESOS“. Antrasis grupės albumas, „Sounds Good Feels Good“, buvo išleistas 2015 m. spalį ir taip pat užėmė topų viršūnes daugelyje šalių.

Grupės nariai 
 Luke Hemmings – vokalas, ritminė gitara
 Michael Clifford – gitara, papildomi vokalai
 Calum Hood – bosinė gitara, papildomi vokalai
 Ashton Irwin – būgnai, papildomi vokalai

Diskografija 
 5 Seconds of Summer (2014)
 LiveSOS (2015)
 Sounds Good Feels Good (2015)
 Youngblood (2018)

Nuorodos 
 

Australijos atlikėjai
Roko atlikėjai
Pop atlikėjai
5 Seconds of Summer (albumas)

5 Seconds of Summer – debiutinis to paties pavadinimo australų poproko grupės albumas, išleistas 2014 m. liepos 22 d. Pirmasis albumo singlas „She Looks So Perfect“ buvo išleistas 2014 m. vasario 21 d. ir pasiekė pirmąją vietą Australijoje, Naujojoje Zelandijoje, Airijoje ir Jungtinėje Karalystėje. Pačio albumo per pirmąją savaitę buvo parduota 259 tūkstančiai kopijų ir jis debiutavo pirmoje „Billboard 200“ topo vietoje. Tai – pirmasis kartas, kai australų grupė debiutuoja pirmoje vietoje su debiutiniu albumu.

Dainų sąrašas 

2014 albumai
Debiutiniai albumai
Mandatory Fun

Mandatory Fun – keturioliktas studijinis amerikiečių muzikanto „Weird Al“ Yankovic albumas, išleistas 2014 m. liepos 15 d. Albume parodijuojamos Pharrell Williams, Robin Thicke, Iggy Azalea, Lorde ir „Imagine Dragons“ dainos, taip pat grupių „Pixies“, „Cat Stevens“, „Foo Fighters“, „Crosby, Stills & Nash“ ir „Southern Culture on the Skids“ stiliai. Dauguma atlikėjų buvo patenkinti parodijomis, o Williams net teigė, jog tai, kad Yankovic sukūrė jo dainos parodiją, yra didžiausia garbė.

„Mandatory Fun“ debiutavo pirmoje „Billboard 200“ topo vietoje. Per trisdešimt dvejus metus trunkančią atlikėjo karjerą, tai – pirmasis jo albumas, pasiekęs šią vietą. Albumas susilaukė teigiamų kritikų įvertinimų. Yankovic nusprendė neišleisti jokių singlų, tačiau albumą reklamavo per savaitę išleisdamas aštuonis vaizdo klipus įvairiuose portaluose. Atlikėjas teigė, jog tai gali būti paskutinis jo albumas, kadangi jis planuoja pereiti prie dažnesnių singlų ir EP leidimo.

Dainų sąrašas 

2014 albumai
Sia

Sia Kate Isobelle Furler (g. 1975 m. gruodžio 18 d.), geriau žinoma kaip tiesiog Sia – australų dainininkė ir dainų autorė, kuri muziką atlieka tiek viena, tiek su įvairiais kitais atlikėjais. Nors karjerą pradėjo 1993 m., tačiau išgarsėjo tik 2000 m., kai jos daina „Taken for Granted“ pateko į Jungtinės Karalystės singlų dešimtuką. Didesnė pasaulinė šlovė atėjo, kai 2011 m. kartu su David Guetta įrašė dainą „Titanium“, o su reperiu Flo Rida – „Wild Ones“. Abi šios dainos susilaukė tarptautinio pasisekimo. 2014 m. Sia išleido solinį singlą „Chandelier“, kuris yra nominuotas keturiems Grammy apdovanojimams. Naujausias jos albumas „1000 Forms of Fear“ pasiekė pirmąją vietą JAV topuose.

Diskografija 
 OnlySee (1997)
 Healing Is Difficult (2001)
 Colour the Small One (2004)
 Some People Have Real Problems (2008)
 We Are Born (2010)
 1000 Forms of Fear (2014)
 This Is Acting (2016)

Nuorodos 
 

Australijos dainininkai
Aleksejus Šachmatovas

Aleksejus Šachmatovas (Алексей Александрович Шахматов; g. 1864 m. birželio 17 d. – 1920 m. rugpjūčio 16 d.) – Rusijos kalbininkas, tekstologas, filologas. Senovės Rusios rankraščių ir literatūros žinovas. Filologijos daktaras (1894 m.), Rusijos mokslų akademijos narys (1897 m.).

Gimė dvarininkų šeimoje Narvoje. 1874–1878 m. mokėsi Kreimano gimnazijoje Maskvoje, vėliau – 4-ojoje gimnazijoje. 1883 m. įstojo į Maskvos universiteto istorijos ir filologijos fakultetą, mokėsi pas Filipą Fortunatovą. 1887 m. apgynė disertaciją „Apie balsių ilgumą ir kirčius bendrojoje slavų kalboje“. 1890 m. pradėjo dėstyti rusų kalbos istoriją. 1910 m. tapo Petrogrado universiteto profesoriumi.

Daug nuveikė tyrinėdamas „Pirminį metraštį“ (Повесть временных лет). Tyrinėjo šiaurės vakarų Rusijos tarmes (dalyvavo ekspedicijose į Archangelsko, Oloneco gubernijas). Domėjosi kitomis rytų ir vakarų slavų kalbomis, gynė ukrainiečių, baltarusių kalbų teises. Tirdamas slavų kalbas naudojosi ir lietuvių kalbos duomenimis (pvz., „Seniausiojo rusų k. istorijos laikotarpio bruožai“, 1915 m.; „Rusų k. istorijos įvadas“, 1916 m., d.1). Nagrinėdamas Lietuvos ir Baltarusijos vietovardžius teigė, kad šiame krašte gyvenę keltai. Tyrė slavų ir keltų kalbų sąsajas.

1897 m. Aleksejus Šachmatovas pakvietė Joną Jablonskį redaguoti Antano Juškos žodyną, rėmė Kazimiero Jauniaus darbų skelbimą (Kazimierą Būgą paskyrė Jauniaus sekretoriumi).

Šaltiniai 

Rusijos kalbininkai
Rusijos filologai
Slavistai
1000 Forms of Fear

1000 Forms of Fear – šeštasis studijinis australų dainininkės Sia albumas, išleistas 2014 m. liepos 4 d. Pirmasis albumo singlas „Chandelier“ buvo išleistas 2014 m. kovo 17 d. Jis papuolė į aštuonių šalių singlų dešimtukus. Pačio albumo per pirmą savaitę buvo parduota virš 52 tūkstančių kopijų ir jis debiutavo pirmoje „Billboard 200“ topo vietoje.

Dainų sąrašas 

2014 albumai
Trey Songz

Tremaine Aldon Neverson (g. 1984 m. lapkričio 28 d.), geriau žinomas kaip Trey Songz – amerikiečių dainininkas, dainų autorius, įrašų prodiuseris, aktorius bei reperis. Per savo karjerą yra išleidęs šešis albumus. Naujausiasis, „Trigga“, buvo išleistas 2014 m. liepos 1 d. ir tapo perkamiausiu albumu JAV.

Diskografija 
 I Gotta Make It (2005)
 Trey Day (2007)
 Ready (2009)
 Passion, Pain & Pleasure (2010)
 Chapter V (2012)
 Trigga (2014)

JAV dainininkai
Hiphopo atlikėjai
Trigga

Trigga – šeštasis studijinis amerikiečių atlikėjo Trey Songz albumas, išleistas 2014 m. liepos 1 d. Šiame albume kartu su Songz dainas atlieka tokie atlikėjai, kaip Nicki Minaj, Mila J, Ty Dolla Sign, Justin Bieber, bei Juicy J. Albumas susilaukė teigiamų kritikų įvertinimų, per pirmąją savaitę buvo parduota virš 105 tūkstančių kopijų ir jis debiutavo pirmoje „Billboard 200“ topo vietoje.

Dainų sąrašas 

2014 albumai
Ed Sheeran

Edward Christopher „Ed“ Sheeran (g. 1991 m. vasario 17 d.) – britų dainininkas, dainų autorius ir muzikantas. E. Sheeran 2008 m. persikėlė į Londoną, norėdamas pradėti savo muzikinę karjerą. Ten jis 2011 m. išleido savo pirmąjį EP „No. 5 Collaborations Project“. Jį pastebėjo tokie garsūs muzikantai, kaip Elton John bei Jamie Foxx. Neilgai trukus, E. Sheeran pasirašė kontraktą su „Asylum Records“ kompanija ir išleido pirmąjį solinį albumą „+“. Albumas susilaukė didžiulio pasisekimo visame pasaulyje. 2012 m. jo populiarumas tik augo, jis įrašė dainą kartu su Taylor Swift, rašė dainas grupei „One Direction“. 2014 m. birželį buvo išleistas antrasis studijinis albumas „x“, kuris taip pat tapo itin populiariu visame pasaulyje. Albumas pasiekė pirmąją vietą JAV ir Jungtinėje Karalystėje, taip pat buvo nominuotas metų albumo kategorijoje Grammy apdovanojimuose, tačiau nelaimėjo. Dabar jis koncertuoja visame pasaulyje.

2018 m. susižadėjo su savo vaikystės drauge ir buvusia vidurinės mokyklos klasioke Cherry Seaborn. Ji yra dainos „Perfect" įkvėpėja. 2019 m. duomenimis, E. Sheeran visame pasaulyje yra pardavęs daugiau nei 150 milijonų įrašų.

Diskografija 
 + (2011)
 x (2014)
 ÷ (2017)
 No. 6 collaborations project (2019)
 = (2021)

Išnašos

Nuorodos 
 

Jungtinės Karalystės atlikėjai
Dainininkai
Dainų autoriai
X (albumas)

x – antrasis studijinis britų atlikėjo Ed Sheeran albumas, išleistas 2014 m. birželio 20 d. Albumas susilaukė teigiamų kritikų įvertinimų ir per pačią pirmą pardavimo savaitę turėjo itin didelį pasisekimą visame pasaulyje, pasiekdamas pirmąją vietą dvylikos šalių topuose, įskaitant JAV „Billboard 200“ ir Jungtinę Karalystę. Taip pat dar vienuolikoje šalių jis pateko į top penketuką. Buvo išleisti trys singlai: „Sing“, „Don’t“ ir „Thinking Out Loud“. Visi trys singlai taip pat susilaukė tarptautinio pasisekimo, patekdami į įvairių šalių singlų dešimtukus.

2014 m. gruodį internetinė muzikos transliavimo sistema „Spotify“ įvardijo „x“ kaip klausomiausią 2014 m. albumą. Per metus buvo perklausyta daugiau nei 430 milijonų įrašų. Taip pat albumas buvo nominuotas Grammy apdovanojimuose geriausio metų albumo ir geriausio vokalinio pop albumo kategorijose, tačiau nė vieno apdovanojimo nelaimėjo. 2016 m. apdovanojimuose singlas „Thinking Out Loud“ laimėjo metų dainos bei geriausio solinio pop atlikimo nominacijose, taip pat buvo nominuotas metų įrašo nominacijoje.

Dainų sąrašas

Išnašos 

2014 albumai
Bebi Dol

Bebi Dol (, tikrasis vardas Dragana Šarič (); g. 1962 m. spalio 2 d. Belgrade) –  Serbijos dainininkė.

Muzikinė karjera 

Bebi Dol muzikinę veiklą pradėjo 8 dešimtmečio pabaigoje grupėje „Tarkus“.

1981 metais su Goranu Vejvoda subūrė grupę „Annoda Rouge“, tačiau grupė gyvavo trumpą laiką, išleidusi du singlus.

Po to atlikėja pradėjo solinę karjerą, bendradarbiaujama su Goranu Vejvoda, išleido dvigubą singlą „Mustafa / Na planeti uzdaha“. 1981 metais kūrinys „Mustafa“ pelnė geriausios tų metų dainos apdovanojimą.

1983 m. Bebi Dol išleido debiutinį albumą „Ruže i krv“. Tais pačiais metais laimėjo geriausio debiutinio albumo apdovanojimą, taip pat pelnė kritikų ir visuomenės palaikymą. Be jau hitu tapusios dainos „Mustafa“, debiutiniame albume taip pat buvo kiti jos populiarūs kūriniai „Superboy“, „Ruže i krv“ ir „Lapis lazzuli“.

1991 m. dalyvavo „Eurovizijos“ dainų konkurse.

2004 metais atlikėja dalyvavo Serbijos nacionalinėje atrankoje į „Euroviziją“ Evropesma 2004, tačiau į finalą nepateko.

Diskografija

Albumai 
 Ruže i krv (1983)
 Ritam srca (1995)
 Ljuta sam… (2002)
 Čovek rado izvan sebe živi (2006)

Nuorodos 
 Bebi Dol IMDB svetainėje

|-

Serbijos atlikėjai
Pop atlikėjai
Šokių muzikos atlikėjai
Jugoslavijos atstovai Eurovizijoje
Ultraviolence

Ultraviolence – trečiasis studijinis amerikiečių atlikėjos Lana Del Rey albumas, išleistas 2014 m. birželio 13 d. Albumas susilaukė teigiamų kritikų įvertinimų, taip pat per pirmą savaitę buvo parduota virš 182 tūkstančių kopijų ir jis debiutavo pirmoje „Billboard 200“ topo vietoje.

Dainų sąrašas 

2014 albumai
Lazaretto

Lazaretto – antrasis studijinis amerikiečių roko muzikanto Jack White albumas, išleistas 2014 m. birželio 10 d. Albumas buvo įkvėptas paties White, kai jam buvo devyniolika parašytų istorijų, poemų ir pjesių, kurias muzikantas vėliau buvo užmiršęs ir atradęs palėpėje. Per pirmą savaitę buvo parduota 138 tūkstančiai albumo kopijų ir jis debiutavo pirmoje „Billboard 200“ topo vietoje.

Albumas laimėjo Grammy apdovanojimą už geriausią roko muzikos atlikimą.

Dainų sąrašas 

2014 albumai
Biatlono pasaulio čempionatas

Biatlono pasaulio čempionatas rengiamas nuo 1958 m. Nuo to laiko didėjo rungčių pasaulio čempionatuose skaičius, taip pat tik nuo 1989 m. toks čempionatas rengiamas ir vyrams, ir moterims kartu.

1978 m. pasaulio čempionatas gavo naujas taisykles – buvo sumažinti ginklų kalibrai, o atstumas iki taikinių nuo 150 m sumažintas iki 50 m.

Įprastai čempionatai vyksta vasario-kovo mėnesiais.

Rungtys

Vyrai 
 Asmeninės 20 km lenktynės (rengiamos nuo 1958 m.)
 10 km sprintas (nuo 1974 m.)
 12,5 km persekiojimo lenktynės (nuo 1997 m.)
 Masinio starto 15 km lenktynės (nuo 1999 m.)
 Estafetė 4 po 7,5 km (nuo 1966 m.)
 20 km komandinės lenktynės (1958–1965)
 Komandinės lenktynės (1989–1998)

Moterys 
 Asmeninės 15 km lenktynės (nuo 1984 m.)
 7,5 km sprintas (nuo 1984 m.)
 10 km persekiojimo lenktynės (nuo 1997 m.)
 12,5 km masinio starto lenktynės (nuo 1999 m.)
 Estafetė 4 po 6 km (nuo 1984 m.)
 Komandinės lenktynės (1989–1998)

Mišrios 
 Estafetė 2 × 6 km + 2 × 7,5 km (nuo 2005 m.)
 Asmeninė mišri estafetė 1 x 6 km + 1 x 7,5 km (nuo 2019 m.)

Čempionato medaliai pagal šalis
Miranda Lambert

Miranda Leigh Lambert-Shelton (g. 1983 m. lapkričio 10 d.) – amerikiečių kantri atlikėja. Ji išgarsėjo 2003 m. patekusį į muzikos konkurso „Nashville Star“ finalą ir ten užėmus trečiąją vietą. Neilgai trukus, ji pasirašė kontraktą su „Epic Recprds“ kompanija. Iš viso atlikėja kol kas yra išleidusi penkis studijinius albumus. Naujausiasis, „Platinum“, buvo išleistas 2014 m. birželį ir tapo perkamiausiu albumu Jungtinėse Valstijose. Albumas yra nominuotas Grammy apdovanojimui geriausio kantri albumo nominacijoje.

Diskografija 
 Miranda Lambert (2001)
 Kerosene (2005)
 Crazy Ex-Girlfriend (2007)
 Revolution (2009)
 Four the Record (2011)
 Platinum (2014)

Nuorodos 
 

JAV dainininkai
Kantri atlikėjai
Platinum

Platinum – penktasis studijinis amerikiečių kantri atlikėjos Miranda Lambert albumas, išleistas 2014 m. birželio 3 d. Per pirmą savaitę buvo parduota 180 tūkstančių albumo kopijų ir jis debiutavo pirmoje „Billboard 200“ topo vietoje. Tai buvo pirmasis atlikėjos albumas, užėmęs pirmąją vietą šalyje. Taip pat tai buvo penktasis iš eilės jos albumas, debiutavęs pirmoje vietoje kantri muzikos tope. Albumas laimėjo Grammy apdovanojimą už geriausią kantri albumą.

Dainų sąrašas 

2014 albumai
Ghost Stories

Ghost Stories – šeštasis studijinis britų roko grupės „Coldplay“ albumas, išleistas 2014 m. gegužės 16 d. Pirmasis albumo singlas „Magic“ buvo išleistas 2014 m. kovo 3 d. ir papuolė į top dešimtuką aštuoniolikoje šalių. Pačio albumo per pirmą savaitę buvo parduota 168 tūkstančiai kopijų Jungtinėje Karalystėje ir 383 tūkstančiai JAV. Albumas debiutavo pirmoje vietoje dvidešimt keturiose šalyse. „Ghost stories“ buvp nominuotas Grammy apdovanojimuose, geriausio vokalinio pop albumo kategorijoje, tačiau nelaimėjo.

Dainų sąrašas 

2014 albumai
Biatlono pasaulio taurė

Biatlono pasaulio taurė – pagrindinės stipriausių pasaulio biatlonininkų varžybos. Jos pradėtos rengti nuo 1977 m. vyrams ir nuo 1982 m. moterims.

Taurės varžybų etapai vyksta kiekvieną žiemą nuo lapkričio iki kovo mėn. pabaigos, kiekvieną savaitę skirtingose šalyse. Pertrauka daroma tik pasaulio čempionatų ar olimpinių žaidynių metu. Pasaulio taurės sezone vyksta 9-10 etapų, o rungtys vyksta nuo trečiadienio-ketvirtadienio iki sekmadienio. Estafečių rungtis sezono metu vyksta ne daugiau nei 6 kartus (įskaitant olimpines žaidynes ir pasaulio čempionatus).

Sportininkas, laimėjęs bendroje rungčių įskaitoje sezono pabaigoje yra apdovanojamas Didžiąja krištolo taure. Mažąsias krištolo taures laimi atskirų rungčių nugalėtojai.

Kiekvienoje pasaulio taurės rungtyje geriausi 40 sportininkų gauna įskaitinius taškus – pirma vieta verta 60 taškų, 2 – 54, 3 – 48, 4 – 43, 5 – 40, 6 – 38, 7 – 36, 8 – 34, 9 – 32, 10 – 31 ir toliau kiekviena vieta vienu tašku mažiau. Masinio starto rungtyje taškų skaičiavimas skiriasi: iki 21 vietos kaip kitose rungtyse, nuo 22 – kiekviena vieta dviem taškais mažiau (už 30 vietą – 2 taškai). Vienodos vietos duoda vienodus taškus. Visi visų rungčių taškai sumuojami ir įrašomi į bendrą taurės įskaitą. Jei sportininkai surenka vienodą taškų skaičių, aukštesnė vieta skiriama daugiau pergalių iškovojusiam biatlonininkui; jei pergalių skaičius vienodas – daugiau antrųjų vietų iškovojusiam, ir t. t. Sezono pabaigoje kiekvienam sportininkui iš bendros įskaitos išbraukiami du blogiausi sezono rezultatai.

2014–2015 m. pasaulio taurės tvarkaraštyje buvo įrašyta nauja biatlono rungtis – asmeninė mišri estafetė. Šioje estafetėje komandą sudaro viena moteris ir vienas vyras, kuris paeiliui šliuožia po vieną ratą ir atlieka šaudymus stovint ir gulint. Iš viso moterys atlieka 4, vyrai – 5 ratus.

Rezultatai

Bendroji įskaita. Vyrai

Bendroji įskaita. Moterys

Rungčių laimėtojai 
Biatlonininkų ir biatlonininkių, laimėjusių 7 ir daugiau asmeninių pergalių Pasaulio taurėje ir Olimpinėse žaidynėse, sąrašas. Aktyvių biatlonininkų pavardės paryškintos.

Informacija atnaujinta 12.03.2020.

Šaltiniai 

Biatlonas
Rui Bandeira

Rui Pedro Neto de Mello Bandeira (1973 m. liepos 25 d. Nampula, Mozambikas) – Portugalijos dainininkas.

1999 metais su daina „Como tudo começou“ 1999 m. „Eurovizijos“ dainų konkurse užėmė 21 vietą, surinkęs 12 taškų.

Tais pačiais metais dalyvavo Tarptautiniame festivalyje Kaire, kuriame jis užėmė ketvirtą vietą tarp 32 dalyvių.

Vėlesniais metais Bandeira toliau vystė savo karjerą tik Portugalijoje. Atlikėjas iki šiol išleido aštuonis albumus, paskutinis – „Um dia vais voltar“, išleistas 2010 metais.

Diskografija

Albumai 
 1999: Como tudo começou
 2000: Mais
 2001: Magia do Amor
 2004: Destino
 2005: Duas Vidas
 2006: Só Deus Sabe
 2009: O Nosso Amor
 2010: Um dia vais voltar

Kompiliacijos 
 2003: Momentos

Gyvo garso albumai 
 2007: Ao Vivo

Nuorodos 
 Daina Como tudo começou

|-

Portugalijos atlikėjai
Pop atlikėjai
Portugalijos atstovai Eurovizijoje
The Black Keys

The Black Keys – amerikiečių roko duetas iš Akrono, Ohajo, susikūręs 2001 m. Grupę sudaro Dan Auerbach (gitara, vokalas) ir Patrick Carney (būgnai). Grupė savo karjerą pradėjo kaip nepriklausoma grupė, neturinti jokio kontrakto su didele įrašų kompanija, tačiau vėliau itin išpopuliarėjo ir šiuo metu yra viena garsiausių garažinio roko grupių.

Nuo 2008 m. grupė dirba su prodiuseriu Danger Mouse. 2010 m. grupė išleido albumą „Brothers“, kurio singlas „Tighten Up“ laimėjo tris Grammy apdovanojimus. Vėliau sekė albumas „El Camino“, kuris iškėlė grupę į dar didesnes aukštumas. Šio albumo singlas „Lonely Boy“ taip pat laimėjo tris Grammy. 2014 m. grupė išleido albumą „Turn Blue“, kuris tapo pirmuoju grupės albumu, užėmusiu pirmąją vietą JAV ir Australijos topuose.

Grupės nariai 
 Dan Auerbach – gitara, vokalas, bosinė gitara, pianinas, vargonai, klavišiniai, sintezatorius (2001–dabar)
 Patrick Carney – būgnai, perkusija (2001–dabar)

Diskografija 
 The Big Come Up (2002)
 Thickfreakness (2003)
 Rubber Factory (2004)
 Magic Potion (2006)
 Attack & Release (2008)
 Brothers (2010)
 El Camino (2011)
 Turn Blue (2014)

Nuorodos 
 

JAV roko atlikėjai
Turn Blue

Turn Blue – aštuntasis studijinis amerikiečių roko grupės „The Black Keys“ albumas, išleistas 2014 m. gegužės 12 d. Šis albumas susilaukė kol kas didžiausio pasisekimo grupės istorijoje – jis pasiekė pirmąją vietą JAV ir Australijos topuose. Per pirmąją savaitę JAV buvo parduota 164 tūkstančiai albumo kopijų ir jis įveikė pomirtinį Michael Jackson albumą „Xscape“. Tai buvo pirmasis grupės albumas, pasiekės pirmąją vietą Jungtinėse Valstijose.

„Turn Blue“ buvo nominuotas Grammy apdovanojimui, geriausio roko albumo kategorijoje, tačiau nelaimėjo.

Dainų sąrašas 

2014 albumai
Svencelė (pelkė)

Svencelė – pelkė (daugiausia aukštapelkė) vakarų Lietuvoje, Klaipėdos rajone, 1 km į rytus nuo Kuršių marių kranto, 7 km į pietus nuo Priekulės. Plotas – 13,33 km². Pelkė susidariusi jūrinės terasos įlomėje. Beveik visą ją sudaro plyninė ir plynraistinė aukštapelkė, tik šiauriniame ir pietrytiniame pakraštyje yra žemapelkės juostų. Svencelės vidurinėje dalyje yra gausybė smulkių duburių, kuriuose telkšo ~100 ežerokšnių. Pelkė grioviais jungiasi su mariomis bei Vilhelmo kanalu.

Durpių klodo vidutinis storis 4,5 m (didžiausias – 9 m). Durpių ištekliai 57,6 mln. m³. Durpės kimininės (89 % aukštapelkinės, 6 % mišrios, 5 % žemapelkinės), jų peleningumas 4,7 %, vidutinis drėgnumas 92 %. Svencelės dugną dengia priesmėlis, smėlis, o tarp jo ir durpių vietomis (po duburiais) slūgso sapropelio sluoksnis. Pelkės pakraščiuose yra senų karjerų. Greta pelkės yra Svencelės kaimas.

Beveik visa Svencelės pelkė įtraukta į Svencelės telmologinį draustinį (10,24 km²). Žemapelkėse auga pajūrinis sotvaras. Pelkėje auga daug retųjų augalų.

Šaltiniai 

Lietuvos pelkės
Klaipėdos rajono savivaldybė
Lietuvos telmologiniai draustiniai
Rick Ross

William Leonard Roberts II (g. 1976 m. sausio 28 d.), geriau žinomas savo sceniniu pseudonimu Rick Ross – amerikiečių reperis. Iš viso atlikėjas yra išleidęs septynis studijinius albumus. 2009 m. jis įsteigė savo įrašų kompaniją „Maybach Music Group“, kurioje ir leidžia savo albumus.

Diskografija 
 Port of Miami (2006)
 Trilla (2008)
 Deeper Than Rap (2009)
 Teflon Don (2010)
 God Forgives, I Don't (2012)
 Mastermind (2014)
 Hood Billionaire (2014)
 Black Market (2015)

Nuorodos 
 

JAV dainininkai
Hiphopo atlikėjai
Mastermind

Mastermind – šeštasis studijinis amerikiečių reperio Rick Ross albumas, išleistas 2014 m. kovo 3 d. Albume kartu dainas atlieka tokie atlikėjai, kaip Jay-Z, Kanye West, Big Sean, Lil Wayne bei Diddy. Albumas susilaukė teigiamų kritikų įvertinimų. Per pirmą savaitę vien JAV buvo parduota 179 tūkstančiai albumo kopijų ir jis debiutavo pirmoje „Billboard 200“ topo vietoje.

Dainų sąrašas 
Standartinis leidimas

Papildomos dainos deluxe leidime

2014 albumai
Schoolboy Q

Quincy Matthew Hanley (g. 1986 m. spalio 26 d.), geriau žinomas savo sceniniu slapyvardžiu Schoolboy Q – amerikiečių reperis. Per savo karjerą yra išleidęs keturis studijinius albumus, taip pat priklauso grupei „Black Hippy“. 2014 m. atlikėjas išleido savo pirmąjį albumą „Interscope Records“ leidykloje, kuris vadinosi „Oxymoron“. Jis tapo perkamiausiu albumu JAV ir yra nominuotas Grammy apdovanojimui, geriausio repo albumo nominacijoje.

Diskografija 
 Setbacks (2011)
 Habits & Contradictions (2012)
 Oxymoron (2014)
 Blank Face LP (2016)

Nuorodos 
 
 
 

JAV dainininkai
Hiphopo atlikėjai
Oxymoron

Oxymoron – trečiasis studijinis amerikiečių reperio Schoolboy Q albumas, išleistas 2014 m. vasario 25 d. Tai buvo pirmasis atlikėjo albumas, išleistas „Interscope Records“ leidykloje. Taip pat tai buvo pirmasis, pardavinėjamas muzikos įrašų parduotuvėse, kadangi ankstesnius albumus buvo galima įsigyti tik internete. Albumas susilaukė teigiamų kritikų įvertinimų. Per pirmąją savaitę vien JAV buvo parduota 139 tūkstančiai kopijų ir jis debiutavo pirmoje „Billboard 200“ topo vietoje.

„Oxymoron“ buvo nominuotas Grammy apdovanojimuose, geriausio repo albumo nominacijoje, tačiau nelaimėjo.

Dainų sąrašas 

2014 albumai
Katy Garbi

Katerina „Katy“ Garbi (; g. 1961 m. birželio 7 d. Atėnuose) – graikų dainininkė, populiari Kipre ir Turkijoje.

Biografija 
Katerina gimė 1961 m. birželio 7 d. Atėnuose. Dainininkės karjerą pradėjo su savo jaunesniąja seserimi Liana, suformavusios duetą „Garbi Sisters“. 1987 metais Katy Garbi įrašė pirmąjį solinį singlą „Sain Trope“, kuris greitai tapo hitu. Tais pačiais metais pasirodė rinktinių dainų albumas „Ta Deka Dekaria“, įrašytas su tokiais atlikėjais, kaip Mando, Polina, Sophia Vossou ir Laurentis Mahairitsas. Šis albumas buvo labai sėkmingas, ir jau 1989 m. buvo išleista antroji dalis, kuriame buvo dvi Garbi dainos – Ah, „Afto Mou Aresei“ ir „Zo Na S’Agapo“.

1993 metais dainininkė atstovavo Graikijai tarptautiniame dainų konkurse „Eurovizija“ 1993 su daina „Ellada, hora tou fotos“ (liet. Graikija, šviesos šalis), kurios tekste yra giriama jos gimtinė. Surinkusi 64 taškus, atlikėja tais metais finale užėmė 9 vietą.

Tais pačiais metais Katy Garbi išleido sėkmės sulaukusį albumą „Os Ton Paradeiso“, kuris Graikijoje tapo platininiu. Du kartus platininiu ne tik Graikijoje, bet ir Kipre tapo kitais metais išleistas atlikėjos albumas „Atofio Hrysafi“. Sėkmės sulaukė ir kiti jos albumai: „Arhizo Polemo“ (1996), „Evaisthisies“ (1998).

Sėkmingiausiu jos karjeroje tapo 2000 metais išleistas albumas „To Kati“, kuris Graikijoje tapo keturiskart platininiu.

Diskografija

Albumai 
 Prova (1989)
 Gialia Karfia (1990)
 Entalma Silepseos (1991)
 Tou Feggariou Anapnoes (1992)
 Os Ton Paradeiso (1993)
 Atofio Hrysafi (1994)
 Arhizo Polemo (1996)
 Evaisthisies (1997)
 Hristougenna Me Tin Katy (1998)
 Doro Theou (1999)
 To Kati (2000)
 Apla Ta Pragmata (2002)
 Emmones Idees (2003)
 Eho Sta Matia Ourano (2005)
 Pos Allazei O Kairos (2006)
 Kainourgia Ego (2008)
 Pazl (2011)
 Buona Vita (2013)
 Perierges Meres (2013)

EP 
 Ksipoliti Horevo (1995)
 Ti theloune ta matia sou (2001)
 Remix Plus (2002)
 Mia Kardia (2002)
 Galazio Kai Lefko (2004)

Gyvo garso albumai 
 18 Hronia Live (2007)

Rinktinių dainų albumai 
 To Kati (2000)
 Apo Kardias (2013)

Nuorodos 
 Atlikėjos tinklalapis – kaitigarbi.com.gr

|-

Graikijos atlikėjai
Graikijos atstovai Eurovizijoje
1993 m. Eurovizijos dalyviai
Eric Church

Kenneth Eric Church (g. 1977 m. gegužės 3 d.), geriau žinomas kaip tiesiog Eric Church – amerikiečių kantri dainininkas ir dainų autorius. Iš viso per savo karjerą atlikėjas yra išleidęs penkis studijinius albumus. 2014 m. vasarį buvo išleistas ketvirtasis albumas "The Outsiders", tapęs perkamiausiu albumu JAV. Taip pat šis albumas nominuotas Grammy apdovanojimuose, geriausio kantri albumo kategorijoje.

Diskografija 
 Sinners Like Me (2006)
 Carolina (2009)
 Chief (2011)
 The Outsiders (2014)
 Mr. Misunderstood (2015)

Nuorodos 
 
 

JAV dainininkai
Kantri atlikėjai
The Outsiders

The Outsiders – ketvirtasis studijinis amerikiečių kantri atlikėjo Eric Church albumas, išleistas 2014 m. vasario 11 d. Albumas susilaukė teigiamų kritikų įvertinimų. Per pirmą savaitę vien JAV buvo parduota 288 tūkstančiai albumo kopijų ir jis debiutavo pirmoje „Billboard 200“ topo vietoje. Šis albumas buvo perkamiausias 2014-ųjų kantri albumas Jungtinėse Valstijose.

„The Outsiders“ yra nominuotas Grammy apdovanojimuose, geriausio kantri albumo nominacijoje.

Dainų sąrašas 

2014 albumai
High Hopes

High Hopes – aštuonioliktasis studijinis amerikiečių roko muzikanto Bruce Springsteen albumas, išleistas 2014 m. sausio 14 d. Šiame albume kartu su muzikantu groja grupė „E Street Band“ bei gitaristas „Tom Morello“. Albume skambančios dainos nėra naujos, tačiau naujai įrašyti koveriai ar perkurtos senos dainos. Keturios dainos, nepatekusios į albumą, vėliau buvo išleistos „American Beauty“ EP.

Albumas debiutavo pirmoje „Billboard 200“ topo vietoje ir buvo vienuoliktas atlikėjo albumas, pasiekęs viršūnę. Su šiuo albumu Springsteen pakilo į trečią vietą atlikėjų, turinčių daugiausiai pirmą vietą užėmusių albumų, sąraše, nusileidžiant tik „The Beatles“ ir Jay-Z. Taip pat tai – dešimtasis atlikėjo albumas, užėmęs pirmąją vietą Jungtinėje Karalystėje. Ten sąraše jis kartu su „The Rolling Stones“ ir „U2“ dalinasi penktąja vieta.

Dainų sąrašas 
Visas dainas parašė Bruce Springsteen, išskyrus, kur išskirta

2014 albumai
Alytaus geležinkelio stotis

Alytaus naujoji geležinkelio stotis – geležinkelio stotis Alytaus miesto vakarinėje dalyje (Stoties g. 18). Atidaryta 1984 m. birželio 20 d., uždarius senąją stotį. Keleivinė stotis veikė 17 metų. Keleiviniai traukiniai nustojo važiuoti 2001 m. kovo 23 d. Iki šių laikų stotis naudojama kaip krovinių stotis.

Šaltiniai 
 Naujoji Alytaus geležinkelio stotis.

Nuorodos 
 Geležinkelis Alytuje XX a. antroje pusėje. Interaktyvus žemėlapis ir tekstas.

Lietuvos geležinkelio stotys
Shadows in the Night

Shadows in the Night – trisdešimt šeštasis studijinis amerikiečių muzikanto Bob Dylan albumas, išleistas 2015 m. vasario 3 d. Albume skamba ne naujos atlikėjo dainos, o jo perdainuotos klasikinės popmuzikos dainos, kurias seniau atlikdavo Frank Sinatra. Albumas susilaukė teigiamų kritikų įvertinimų, taip pat buvo sėkmingai parduodamas. Jis debiutavo pirmoje Jungtinės Karalystės topo vietoje.

2016 m. „Grammy“ apdovanojimuose "Shadows in the Night" buvo nominuotas geriausio tradicinio vokalinio pop albumo nominacijoje.

Track listing 

2015 albumai
Julius Pagojus

Julius Pagojus (g. 1987 m. gruodžio 13 d. Klaipėdoje) - teisininkas, lobistas, Lietuvos politinis bei visuomenės veikėjas.

Biografija 
2006 m. baigė Klaipėdos Vytauto Didžiojo gimnaziją. 2011 m. baigė Vilniaus universiteto Teisės fakultetą, įgijo teisės magistro laipsnį. 2012 m. baigė Vilniaus universiteto Ekonomikos fakultetą, įgijo ekonomikos bakalauro laipsnį. 

2012-2014 m. dirbo teisingumo ministro patarėju, nuo 2014 m. LR teisingumo viceministras, jauniausias viceministras nepriklausomos Lietuvos istorijoje. 2016 m. Valstybinės vartotojų teisių apsaugos tarnybos direktorius.

Lietuvos socialdemokratų partijos tarybos narys. Anksčiau vadovavo Klaipėdos jaunimo organizacijų asociacijai „Apskritasis stalas“, Vilniaus jaunimo organizacijų sąjungai „Apskritasis stalas“, Vilniaus jaunimo reikalų tarybai. Buvo Lietuvos jaunimo organizacijų tarybos kontrolės komisijos pirmininkas, valdybos narys, Jaunimo tarptautinio bendradarbiavimo agentūros valdybos narys, Lietuvos socialdemokratinio jaunimo sąjungos biuro vadovas.

Nuo 2018 m. užsiima lobistine veikla. Yra įmonės „MB Conversio“ vadovas, taip pat Deloitte Legal Baltics vyriausiasis veiklos vadovas, advokatas.

Kritika 
J. Pagojus administracine atsakomybe baustas 4 kartus: 2011 m. už tai, kad vairuodamas kalbėjo mobiliuoju telefonu; 2013 m. už leistino važiavimo greičio viršijimą beveik 40 km/h; 2014 m. už leistino važiavimo greičio viršijimą beveik 30 km/h; 2015 m. vairavo neblaivus ir metams neteko vairavimo teisių. Šis faktas nebuvo viešinamas iki J. Pagojaus kandidatavimo į teisingumo ministrus 2016 m. lapkričio mėn.  2016 m. lapkričio 29 d. prezidentės Dalios Grybauskaitės dekretu paskirtas Sauliaus Skvernelio Vyriausybės teisingumo ministru.

Šaltiniai

Nuorodos 
 Biografija (vrk.lt)

Lietuvos teisingumo viceministrai
Lietuvos politikai
Jonas Jackevičius

Jonas Jackevičius  (g. 1937 m. gegužės 2 d. Rokiškyje, Rokiškio raj.) – žurnalistas, poetas, dailininkas.

Biografija 

1955 m. baigė Vilniaus 7-ąją vidurinę mokyklą. 1960 m. Vilniaus universitete baigė lietuvių kalbą ir literatūrą.

Dirbo Šalčininkų rajono laikraštyje, Knygų prekybos valdyboje, Mokslinių darbų koordinavimo komitete. 1964–1984 metais – Lietuvos televizijos laidų scenaristas, vedėjas, redaktorius, sociologinių tyrimų skyriaus vedėjas. Atkūrus Nepriklausomybę, spausdino savo kūrybą periodikoje, išleido poezijos knygų, dalyvavo tapybos darbų parodose, yra menininkų klubo „Plekšnė“ narys.

Nuo 1970 m. – Lietuvos žurnalistų sąjungos narys, nuo 2000 m. Lietuvos rašytojų sąjungos narys.

Bibliografija 
 Demono pašventinimas. Vilnius, Lietuvos rašytojų sąjungos leidykla, 1997.
 Septyni kartai dviem galvom. Vilnius. Diemedžio leidykla, 1999 (Iliustruota autoriaus tapybos reprodukcijomis).
 Ženklai vertikalių šešėliuose. Vilnius. Diemedžio leidykla, 2000 (Iliustruota autoriaus piešiniais ir tapyba).
 Ugnies šešėliai. Vilnius. Diemedžio leidykla, 1999 (Iliustruota autoriaus tapybos reprodukcijomis).
 Geltonas vabzdys / The yellow insect. Vilnius. Diemedžio leidykla, 2005 (Iliustruota autoriaus fotoimprovizacijomis). Į anglų kalbą vertė Judita Gliauberzonaitė ir Kerry Shawn Keys.
 Vabalas Smegeninėje / A Bug in the brain. Vilnius. Vaga, 2007 (Iliustruota autoriaus piešiniais). Į anglų kalbą vertė Judita Gliauberzonaitė ir Kerry Shawn Keys.
 Vilnonis Bliovikas. Vilnius. Diemedžio leidykla, 2013. Viršelyje: Jono Jackevičiaus tapybos darbas „Nulaužtas žiedas“ (Knygoje panaudoti Kazimiero Jackevičiaus piešiniai-improvizacijos).

Recenzijos 
 J. Erlickas „Į kieno galvą įkalta vinis?“, „Literatūra ir menas“. 1998, Nr. 12, perspausdinta iš „Draugo“, JAV, 1998. 06.13.
 D. Gintalas „Nepašventintas demonas“, „Metai“, 1998, Nr. 10, p. 143–146.
 R. Alekna „Pozicija ir ekspozicija“, „Literatūra ir menas“, 1998, Nr. 16.
 T. A. Rudokas „Angelai smegenų pakrašty“, „Literatūra ir menas“, 1999, Nr. 40.
 Vl. Šimkus „Eilėraščio džinas“, „Metai“, 2000, Nr. 2, p. 144–146.
 Naujokaitis „Poetas ir dailininkas“, „Draugas“, JAV, 2001.11.11.
 S. Geda apie publikaciją „Šiaurės Atėnai“, 2001.08.11.
 R. Alekna „Su ekstravagancijos ženklu“, „Šiaurės Atėnai“, 2004.12.18.
 L. Stanevičius „Jono Jackevičiaus Ugnies šešėliai – degantys ir deginantys eilėraščiai“, „Lietuvos aidas“, 2004.12.03.
 Indriulaitis „Plunksnos ir teptuko ženklai“, „Literatūra ir menas“, 2005.04.08.
 L. Stanevičius „Dvikalbė J. Jackevičiaus rinktinė „Geltonas vabzdys“, „Lietuvos aidas“, 2005.04.09.
 S. Geda „Geltonas vabzdys“ išlėkė į pasaulį“, kn. „Geltonas vabzdys“, Diemedis, Vilnius, 2005, p. 5–6.
 S. Geda „Saved for the Future“, „The Vilnius rewiew“, autumn/ winter, 2005, Nr. 18, p. 82–83.
 R. Dragenytė „Butafotrinė poezija“, „Metai“, 2005, Nr. 10.
 D. Pocevičius „Tikras lietuviškas „siuras“ (apie poezijos knygą „Vabalas smegeninėje“), „Literatūra ir menas“, 2007.04.06.
 M. Palubinskaitė „Pasaulis pagal Joną Jackevičių“, „Literatūra ir menas“, 2007.09.28.
 J. Dimbelis „Modernistinė provokacija ar bylinėjimasis su laiku“, „Nemunas, 2008, Nr. 18.

Lietuvos žurnalistai
Porsche 911 classic

Porsche 911 classic – tai pirmoji Porsche 911 modelio versija, gaminta 1964–1989 m. Vėliau gaminta buvo Porsche 964, tačiau kaip ir visi toliau sekę, jis liko su Porsche 911 pavadinimu.

911 modelis buvo oru aušinamu gale esančiu varikliu. Šis modelis iš karto rado didelį susidomėjimą tarp gamyklinių ir privačių automobilių lenktynių ir ralio komandų. Originali 911 modelio versija dažnai vadinama sėkmingiausiu sportinių lenktynių automobiliu, ypač po Porsche 935 pergalės 24 val. Le Mano lenktynėse.

911 modelis buvo gaminamas kaip galingesnis, didesnis ir patogesnis pirmojo kompanijos modelio 356 įpėdinis bei sportinė modelio Volkswagen Beetle evoliucija. Pirmą kartą 911 classic buvo pristaytas 1963 m. Frankfurto automobilių parodoje.

Iš pradžių buvo planuojama šį modelį pavadinti Porsche 901, tačiau Prancūzijos automobilių gamintoja Peugeot pateikė protestą, nes ši kompanija turinti specialų leidimą Prancūzijoje gaminti modelius su 3 skaičiais, iš kurių 0 viduryje. Taigi Porsche, vietoj to, kad suteikti išskirtinį pavadinimą Prancūzijos rinkai, tiesiog pakeitė modelio pavadinimą į 911. Prekyba šiuo modeliu prasidėjo 1964 m.

Pirmieji 911 modeliai turėjo 96 kW galingumo gale esančius variklius. Automobilyje buvo keturios vietos, tačiau abi galinės ypač mažos. To pasekoje oficialiai automobilio durų skaičius buvo žymėtinas kaip 2+2. Automobilio dizainu rūpinosi Ferdinand Alexander Porsche ir Erwin Komenda.

Vėliau bėgant metams modelio versijos būdavo galingesnių variklių. Galingiausias jų buvo 3,3 L Turbo 300 PS (220 kW) variklis.

Šaltiniai 

911 classic
Pagrobimas 3

Pagrobimas 3 (, stilizuotai TAK3N, ) – prancūzų 2015 m. veiksmo trileris. Pagrindiniame vaidmenyje – Liam Neeson. Filmą režisavo Olivier Megaton, prodiusavo Luc Besson. Filme pasakojama apie buvusį CŽV agentą, kuris neteisingai įtariamas savo žmonos nužudymu ir turi surasti tikruosius žmogžudystės kaltininkus.

Istorija 
Filmą sukūrė prodiuserio ir scenaristo Luc Besson kompanija „EuropaCorp“, kartu su „Canal+“, „M6 Films“ ir „Cine+“. Tai yra filmų „Pagrobimas“ ir „Pagrobimas 2“ tęsinys. Pagrindinius filmo vaidmenis atliko aktoriai Liam Neeson, Maggie Grace, Famke Janssen ir Forest Whitaker.  Filmo premjera įvyko 2014 m. gruodžio 16 d. Berlyne. Teatrinis filmo pristatymas įvyko 2015 m. sausio mėnesį (JAV − sausio 9 d.). Filmas buvo komerciškai sėkmingas. Jo biudžetas siekė 48 mln. JAV dolerių, pasaulio kino teatruose jis surinko per 267 mln. JAV dolerių pajamų po apie mėnesio rodymo. Filmas daugiausiai kritikų buvo įvertintas neigiamai. Pagal metacritic.com suvestinę kritikų įvertinimo vidurkis − 26 balai iš 100. Pasak filmo kūrėjų, tai yra paskutinė trilogijos apie buvusio CŽV agento Brajano Milso nuotykius dalis.

Siužetas 

Los Andželas. CŽV agentas Brajanas Milsas (akt. Liam Neeson) gyvena rūpindamasis dukterimi Kim (akt. Maggie Grace) ir su juo išsiskyrusia žmona Lenora (akt. Famke Janssen). Jo žmona nelabai sutaria su savo antruoju vyru Stiuartu (akt. Dougray Scott). Vieną vakarą Stiuartas užeina pas Milsą į namus ir paprašo nesusitikinėti su Lenora. Kitą dieną grįždamas namo Milsas gauna žinutę iš buvusios žmonos, kad ji užeis į jo namus su prašymu nupirkti ta proga kepinių. Brajanas užsuka į parduotuvę ir grįžęs į savo namus randa žmoną nužudytą. Tuo metu įsiveržia policininkai, kurie bando suimti Brajaną. Brajanas nuo jų išsivaduoja ir pabėga. Jam tenka slapstytis nuo detektyvo Frenko (akt. Forest Whitaker) ir policijos, apsaugoti nėščią dukrą Kim nuo galimo pasikėsinimo ir kartu surasti tikrąjį buvusios žmonos žudiką.

Nuorodos 

 www.taken3movie.com
 takenmovie.com
 allmovie.com

Trileriai
Veiksmo filmai
Prancūzijos filmai
2015 filmai
Medilo rajonas

Medilo rajonas (, ) – rajonas Gudijoje, Minsko srities šiaurės vakaruose. Administracinis centras – Medilas.

Geografija 

Rajono plotas 196,7 tūkst. ha, ilgis iš vakarų į rytus yra 75 km, iš šiaurės į pietus - 43 km. Šiaurinę rajono dalį užima Švenčionių aukštuma, likusią dalį – Naručio–Vilijos lyguma. Aukščiausia rajono vieta – 233,9 m.

Rajonas itin ežeringas - 16,6 tūkst. hektarų arba 8,4 % rajono teritorijos užima ežerai; čia telkšo didžiausias šalyje Naručio ežeras, Mėstras, Batorynas, Svierių ežeras, Blėda, Medilas, Baldukas, Glublia ir kt., iš viso rajone yra 52 ežerai. Dauguma upių priklauso Vilijos baseinui (Stračia, Didysis Perakopas, Narutis, Uzlianka), o Medila – Vakarinės Dvinos baseinui.

82,0 tūkst. hektarų arba 41,6 % rajono dengia miškai. Įsteigtas Naručio nacionalinis parkas, kuris užima 105,7 tūkst. ha arba 53,8% rajono teritorijos.

Gyventojai 

Tautinė sudėtis 2009 m.:
 baltarusiai – 27 736 žm. arba 93,71 %,
 rusai – 1 189 arba 4,02 %,
 lenkai – 322 arba 1,09 %,
 ukrainiečiai - 168 arba 0,57 %
 totoriai - 38	arba 0,13 %
 lietuviai - 26 arba 0,09 %
 armėnai - 16 arba 0,05 %

Gimtoji kalba 2009 m.:
 baltarusių kalba: 89,19 %
 rusų kalba: 9,78 %

Namuose naudota 2009 m.:
 baltarusių kalba: 75,68 %
 rusų kalba: 22,58 %

Gyvenvietės 

Yra vienas miestas – Medilas, miesto tipo gyvenvietės – Kryvičai, Naročius (kurortas), Svieriai. Didžiausios gyvenvietės (pagal 2021 m. sausio 1 d. surašymą gyventojų skaičius):
 Medilas - 7 054
 Naročiaus kurortas - 3 993
 Naročius - 2 581
 Kryvičai - 1 108
 Svieriai - 996
 Budslavas - 561 (2009 m.)

Šaltiniai

Nuorodos 
 belkraj.by / КАРТА С АГРОУСАДЬБАМИ МЯДЕЛЬСКОГО РАЙОНА МИНСКОЙ ОБЛАСТИ (Medilo rajono žemėlapis)
Vilniaus lokomotyvų remonto depas

UAB Vilniaus lokomotyvų remonto depas – dukterinė AB „Lietuvos geležinkeliai“ įmonė, pirmoji Baltijos regione, teikianti sudėtingas lokomotyvų, kelio mašinų gamybos ir riedmenų remonto ir modernizavimo paslaugas, vienintelė tokio profilio įmonė Lietuvoje.

Istorija 
1884 metais buvo įkurtas Vilniaus garvežių grąžos depas.

2003 metų spalio 1 dieną įsteigta UAB „Vilniaus lokomotyvų remonto depas“.

2013 metų bendrovės apyvarta viršijo 200 mln. litų.

2021 LTG Tech

Šaltiniai 
 Apie depą

Nuorodos 
 Svetainė 

Geležinkelių transportas Vilniuje
Vilniaus įmonės
Lietuvos geležinkeliai
Geležinkelių kompanijos
Lietuvos transporto įmonės
Krakatukų pievelė

„Krakatukų pievelė“ – lietuvių rašytojos Renatos Šerelytės knyga vaikams, išleista 2007 m. Knygoje pasakojama apie pievelę, kurioje auga krakatukų krūmai, nokinantys stebuklingas uogas. Pagrindiniai knygos veikėjai – Birbindonas, Tešlius, Buntė ir maumas. Kartą į šią ramią vietą atkeliauja didžiaausė senė, kuri sudrumsčia taikų krakatukų pievelės gyvenimą. Knyga iliustruoja Irminos Dūdėnienės piešiniais.

„Krakatukų pievelė“ – ketvirtoji Renatos Šerelytės knyga vaikams. 2008 – 2013 m. buvo išleisti keturi knygos tęsiniai.

Nuorodos 
 Skaityta.lt apie „Krakatukų pievelę“
 „Krakatukų pievelė“ (2008–ieji – skaitymo metai)

Vaikų literatūra
Il Volo

„Il Volo“ – italų muzikos grupė, kurią sudaro tenorai Piero Barone (g. 1993 m. birželio 24 d. Naro) ir Ignazio Boschetto (g. 1994 m. spalio 4 d. Bolonijoje, tačiau užaugo Marsaloje) bei baritonas Gianluca Ginoble (g. 1995 m. vasario 11 d. Roseto degli Abruzzi, Teramo provincija).

2015 metais grupė su daina „Grande amore“ laimėjo Sanremo muzikos festivalį.

Istorija 

Pop operos žanro muziką dažniausiai atliekantys vaikinai į grupę susibūrė 2009 metais, po dalyvavimo Italijos muzikiniame projekte „Ti lascio una canzone“. Iki šiol „Il Volo“ yra išleidę penkis albumus, kurie sulaukė didelio populiarumo tarp klasikos mėgėjų. 2010 metais grupės nariai buvo vieni iš atlikėjų, įrašiusių naują kūrinio „We Are the World“ versiją, skirta nukentėjusiems nuo žemės drebėjimo Haityje. Kiti grupės pasiekimai – pasirodymas Nobelio premijos teikimo ceremonijoje 2012 metais, kur jų klausėsi Norvegijos karalius, taip pat galimybė vienoje scenoje dainuoti su Barbra Streisand, Placido Domingo, Bellinda...2015 metais jie nugali garsiausiame italų muzikos festivalyje Sanremo muzikos festivalyje ir iškovoja teisę dalyvauti Eurovizija. Eurovizijoje laimi 3-ią vietą ( įdomu, kad jei balsavimo rezultatus lemtu tik žiūrovai, Il volo būtų nugalėję). Po festivalių pradeda neįtikėtinos sėkmės koncertinį turą po Italiją. 2021 m. birželio 5 d. jie surengė koncertą Veronos arenojie italų kompozitoriaus Ennio Morricone garbei. 2021 m. lapkritį jie išleido maestro Morricone skirtą pagarbos albumą „Il Volo Sings Morricone“.

Diskografija

Albumai 
 2010 – Il Volo
 2012 – We Are Love
 2013 – Más que amor
 2013 – Buon Natale – The Christmas Album
 2015 – Sanremo grande amore
 2015 – L'amore si muove
2018 – Ámame
2019 – Musica
2021 – Il Volo Sings Morricone

Gyvo garso albumai 
 2012 – Il Volo Takes Flight – Live From the Detroit Opera House
 2013 – We Are Love – Live From the Fillmore Miami Beach at the Jackie Gleason Theatre
 2013 – Buon Natale – Live From The Fillmore Miami Beach at Jackie Gleason Theater

EP 
 2011 – Christmas Favorites

Singlai 
 2011 – O’sole mio
 2011 – Hasta el Final
 2011 – Christmas Medley
 2012 – Un amore così grande
 2013 – Costantemente mia (su Belinda)
 2013 – Màs que amor
 2013 – We Are Love
 2013 – El triste
 2013 – I’ll Be Home For Christmas
 2015 – Grande amore

Nuorodos 

 Oficiali svetainė – ilvolomusic.com 

|-

Italijos atlikėjai
Pop atlikėjai
Italijos atstovai Eurovizijoje
2015 m. Eurovizijos dalyviai
Švedijos Ingrija

Švedijos Ingrija arba Švedijos Ingermanlandija () – Švedijos imperijos vasalinė valstybė, kuri gyvavo nuo 1583–1595 ir 1617–1721 m. dabartinės Rusijos Leningrado srities teritorijose (Ingrijos istoriniame regione).

Istorija 
Rusijai pralaimėjus Livonijos karą, 1583 m. tarp Rusijos ir Švedijos pasirašyta Pliuso sutartis, kuria visa Ingrija su Jamo, Koporjės, Ivangorodo tvirtovėmis, perėjo Švedijai. Taip buvo suformuota Švedijos Ingrija, kuri gavo dominijos statusą. Tai reiškė, kad jos gubernatorius buvo tiesiogiai pavaldus karaliui.

Netrukus po to dėl teritorijos kilo dar vienas karas – Rusijos-Švedijos karas (1590-1593), po kurio 1595 m. Tjauzino sutartis pripažino Ingriją Rusijai. Švedija dar kartą atgavo kontrolę regione 1617 m. Stolbovo sutartimi ir įsitvirtino čia beveik šimtui metų. Švedų pastatyta gyvenvietė Nienas (dab. Sankt Peterburgas) tapo svarbiausiu prekybiniu miestu, o 1642 m. – ir administraciniu centru. Tačiau 1654 m. dėl nuolatinės grėsmės centras perkeltas į Narvą valdos vakariniame pakraštyje.

Kraštas buvo nusiaubtas ilgų karų, o be to, senieji vietos gyventojai provoslavai (slavai, vodai, ižorai) bėgo nuo religinio persekiojimo. 1664 m. didžiulėje teritorijoje gyveno vos 15 tūkst. gyventojų. Švedija šią valdą traktavo kaip tam tikrą buferinę zoną su Rusija ir siekė ją apgyvendinti savo kolonistais, taip platindama liuteronų tikėjimą. Pagrindiniai kolonistai buvo suomiškai kalbantys atsikėlėliai iš Karelijos ir Savonijos. XVII a. pabaigoje jie sudarė daugiau nei 70 proc. valdos gyventojų ir kartu suformavo ingermanlandų tautybę.
 
1703 m. Rusijos armija užėmė regioną, ir Švedija čia galutinai prarado kontrolę, o Rusija sukūrė čia Ingermanlandijos guberniją. Šis perėjimas oficialiai užtvirtintas 1721 m. Ništato taika.

Administracinis suskirstymas 
Valdą sudarė 4 administraciniai lėnai, su centrais svarbiausiuose miestuose:
 Ivangorodo lėnas (Ivangorodas);
 Kingisepo lėnas (Kingisepas);
 Koporjės lėnas (Koporjė);
 Noteburgo lėnas (Noteburgas);

Gubernatoriai 
Ingrijos gubernatoriai
 Carl Carlsson Gyllenhielm (1617–1620)
 Henrik Klasson Fleming (1620–1622)
 Anders Eriksson Hästehufvud (1622–1626)
 Nils Assersson Mannersköld (1626–1629)
 Heinrich Matthias von Thurn (1629)
Ingrijos ir Livonijos generalgubernatoriai
 Johan Skytte (1629–1634)
 Bengt Bengtsson Oxenstierna (1634–1643)
Ingrijos ir Keksholmo generalgubernatoriai
 Erik Carlsson Gyllenstierna (1642–1645)
 Carl Mörner (1645–1651)
 Erik Stenbock (1651–1654)
 Gustaf Evertsson Horn (1654–1657)
 Krister Klasson Horn af Åminne (1657–1659)
 Simon Grundel-Helmfelt (1659–1664)
 Jacob Johan Taube (Kudina mõisast) (1664–1668)
 Simon Grundel-Helmfelt (1668–1673)
 Jacob Johan Taube (1673–1678)
 Gustaf Adam Banér (1678)
 Jacob Johan Taube (1678–1681)
Ingrijos gubernatoriai
 Martin Schultz von Ascheraden (1681–1682)
 Hans von Fersen the older (1682–1683)
 Göran von Sperling (1683–1687)
Ingrijos genralgubernatoriai
 Göran von Sperling (1687–1691)
 Otto Wilhelm von Fersen (1691–1698)
 Otto Vellingk (1698–1703)

Ingrija
Švedijos dominijos
Rebekos salos

Rebekos salos – lietuvių rašytojos Renatos Šerelytės knyga paaugliams, išleista 2014 m. Knygos pasakojimas sukasi aplink penkiolikmetę Rebeką – šių laikų merginą, kuri vadovaujasi sveiku protu, yra socialiai aktyvi bei viską planuoja. Vieną dieną ji atsiduria paslaptingame, rūkuose skendinčiame salų pasaulyje, kur negalioja racionalaus pasaulio taisyklės. Nepažįstamuose tyruose Rebeka turi įveikti išankstines nuomones, polinkį vertinti bei analizuoti. 

Romane esama magiškojo realizmo elementų, ištrinama skirtis tarp sapno ir tikrovės, detaliai aprašomas paauglės ir ją supančių žmonių gyvenimas bei tarpusavio santykiai.  Tai antroji Renatos Šerelytės knyga paaugliams. Pirmoji – Jundos lemtis – buvo išleista 1997 m.

Šaltiniai 

Jaunimo literatūra

Nuorodos 

 Knygos ištrauka 
 Lietuvių rašytoją Renatą Šerelytę naujai knygai įkvėpė Timo Burtono filmai